
Anexa la HCL nr. 171/2025

REGULAMENT
[bookmark: bookmark1]Pentru organizarea si funcţionarea cimitirelor
aflate sub autoritatea Consiliului Local
al Municipiului Vulcan
Capitolul I
DISPOZIŢII GENERALE
[bookmark: _Hlk187307098]Art.l. Terenurile având destinația de cimitir, prevăzute în prezentul regulament, fac parte din domeniul public al Municipiului Vulcan și sunt în proprietatea Consiliului Local, administrate prin Serviciul Administrarea domeniului Public și privat Rețele Stradale din Cadrul Primăriei Municipiului Vulcan cu adresa pe Bdul. Mihai Viteazu Nr.31 Județul Hunedoara.
Art. 2. Pe teritoriul Municipiului Vulcan sunt organizate următoarele cimitire : cimitirul Morișoara de pe Strada Decebal.
A
Art. 3.	Înființarea, organizarea și administrarea cimitirelor în Municipiul Vulcan se face numai prin hotărâri ale Consiliului Local.
Art.4. Darea în folosință a locurilor pentru înhumare, efectuarea înhumărilor, executarea lucrărilor funerare, depunerea în ansamblu funerar a osemintelor celor deshumați, precum și administrarea și întreținerea cimitirului municipiului Vulcan se fac potrivit regulilor cuprinse în prezentul regulament.
Art.5. Dispozițiile acestuia se vor aplica și cimitirelor înființate după intrarea în vigoare a prezentului regulament.
Capitolul II
PRINCIPIILE DE ORGANIZARE SI ADMINISTRARE
[bookmark: _Hlk187308014]Art.6. Pentru buna întreținere și administrare a cimitirelor, Serviciul Administrarea domeniului Public și privat poate încadra personalul necesar conform statului de funcții aprobat de Consiliul Local Vulcan.
A
Art.7. Întreținerea construcțiilor (birou administrativ, capela, camera mortuara, împrejmuiri), instalațiilor (apa si iluminat), spațiilor verzi(altele decât locurile de înhumare) și aleilor existente din cimitire, precum și dotarea cu materialele necesare acestora, se face de către Serviciul Administrarea domeniului Public și privat Rețele Stradale.
Art.8. Pentru întreținerea cimitirului, aleilor, împrejmuirilor instalațiilor, precum și pentru curățenie și evacuarea gunoiului etc., fiecare deținător de loc după ce își va face curat va depune gunoiul în pubelele din interiorul cimitirului special amenajate.
Art.9. Înființarea noilor cimitire se va face în conformitate cu prevederile Legii 102/2014.
Art.10. La cimitirele administrate de Serviciul Administrarea domeniului Public și privat Rețele Stradale se vor păstra următoarele registre:
a) registrul evidenței decedaților înhumați în fiecare cimitir;
Art.l1. Persoanele cărora li se dau in folosință locuri de înhumare au următoarele obligații:
a) sa respecte alinierea si dimensiunile locurilor, așa cum sunt ele stabilite în prezentul regulament;
b) sa amenajeze mormintele, sa le împodobească cu flori și verdeață;
c) sa achite taxele de întreținere și folosință stabilite prin hotărârile Consiliului Local;
d) să întrețină în stare corespunzătoare construcțiile funerare și amenajările făcute pe locurile respective.
Art.l2. La înființarea de cimitire noi se va întocmi un plan de sistematizare care va fi respectat întocmai de beneficiarii de locuri de înhumare.
Art. 13. Primăria Municipiului Vulcan este exonerată de orice vină în cazul unor eventuale pagube cauzate locurilor de înhumare sau amenajărilor acestora datorate unor situații de forță majoră. Forța majoră reprezintă un fenomen natural sau social exterior, extraordinar, de nebiruit și exclude în întregime angajarea răspunderii, având întotdeauna un caracter extern, fiind un fenomen aproape imprevizibil și invincibil.
Cap.III

ATRIBUIREA LOCURILOR DE ÎNHUMARE
Art. 14 (1) Locurile de înhumare din cimitirele administrate de Serviciul Administrarea domeniului Public și privat Rețele Stradale nu sunt pentru totdeauna, ele atribuindu-se temporar prin contract de concesiune pe termen de 7 ani. Actul astfel eliberat, dă titularului numai dreptul de folosință și nu de proprietate asupra locului atribuit, care nu poate fi înstrăinat și cesionat decât în condițiile prezentului regulament. Este nulă orice convenție privind transmiterea, cu încălcarea prezentului regulament, a locurilor de înhumare.
(2) Titularii dreptului de concesiune, în timpul vieții, pot renunța la acest drept, locul de înhumare putând fi concesionat unei alte persoane potrivit prezentului regulament.
Art. 15 (1) Locurile de înhumare în folosință temporară se atribuie de conducerea Serviciul Administrarea domeniului Public și privat Rețele Stradale, la rând, în ordinea cererilor rudelor defuncților sau altor persoane în caz de deces ori anticipat, la unul din cimitirele unde exista locuri disponibile .



(2) Dreptul de folosință a acestor locuri poate fi prelungit pe un nou termen, care nu poate depăși perioada inițială de 7 ani. Prelungirea folosinței locurilor de înhumare se poate face de către titular, iar in cazul în care acesta a decedat, de către soți, rudelor sau după caz, moștenitorul testamentar. In cazul rudelor, prelungirea actului de folosință se poate face prin declarație pe proprie răspundere că alte rude nu vor revendica locul de înhumare.
(3) În situația în care nu mai există acte de folosință pentru locurile de înhumare, redobândirea acestora se va face la cererea rudelor persoanei decedate.
Art. 16. Pentru persoanele asistate social și/sau fără aparținători legali se va atribui un loc gratuit, în baza referatului de specialitate întocmit de Direcția de Asistență Socială din cadrul Primăriei Municipiului Vulcan.
Art. 17. Actul de folosință al locurilor de înhumare se eliberează pe numele titularului la cererea acestuia sau a reprezentantului legal al acestuia.
Art. 18. De la data emiterii prezentului regulament unei persoane i se va putea atribui maxim 2 (două) locuri de folosință.
Art.19.(l) La decesul titularilor beneficiari a prevederilor legilor speciale, în cazul în care actul de folosință a expirat, rudele, conform prevederilor prezentului regulament, pot face reînnoirea acestuia, pentru o singura perioadă de 7 ani gratuit, urmând ca celelalte prelungiri ale termenului de folosință să se facă contra cost, cu respectarea prevederilor prezentului regulament.
(2) In cazul înhumării unei persoane beneficiară a prevederilor legilor speciale( handicap, veterani de război ) care, la data decesului, nu poseda loc de folosință, rudelor sau reprezentantului legal al acesteia i se poate atribui cu titlu gratuit pe o perioada de 7 ani loc de înhumare, urmând ca celelalte prelungiri ale termenului de folosință să se facă contra cost, cu respectarea prevederilor prezentului regulament.
(3) Termenul de valabilitate al scutirii de plată este pe durata vieții beneficiarului a prevederilor legilor speciale.
(4) Persoanele care intra sub incidența legilor speciale vor anexa la cerere copii ale actelor care atestă că sunt beneficiari ai legii respective.
Art.20 După expirarea termenului de folosință dacă acesta nu a fost prelungit, osemintele celor decedați vor fi deshumate și depuse în ansamblul funerar (locul stabilit) prin grija familiei celui decedat, acolo unde acesta exista sau în același loc atunci când se va face o noua înhumare.
Art.21. O înhumare pe locurile de folosință se va putea face cu condiția ca termenul de concesionare să nu fie expirat, iar locul respectiv sa aibă achitate taxele legale.
Art.22. Mormintele oamenilor de știință, cultură și artă, vor fi întreținute și îngrijite de administrația acestor cimitire, în cazul când nu au descendenți care să preia aceste obligații sau dacă aceștia refuză îngrijirea mormintelor respective.

Art.23 Lucrările funerare părăsite, neîngrijite, degradate sau ale celor care nu mai au urmași de drept, pot fi desființate în baza unui act de constatare, întocmit de o comisie numită de conducerea Serviciul Administrarea domeniului Public și privat Rețele Stradale.


Capitolul IV
DISPOZIŢII PRIVIND TAXELE
Art.24 UAT Municipiul Vulcan prin Serviciul Taxe și Impozite Locale încasează, următoarele taxe care se stabilesc prin hotărâri de Consiliul Local:
a) taxa de folosință pe 7  ani a locului de înhumare care este în sumă de 300 de lei pe un loc;

Capitolul V
DISPOZIŢII PRIVIND ORDINEA ÎN CIMITIRE
SI LUCRĂRILE ADMISE A SE EXECUTA ÎN ACESTEA
Art.25(l).Persoanele care vizitează cimitirele sunt obligate să păstreze liniștea, ordinea și curățenia.
(2) Profanarea de morminte, distrugerea, însușirea, înstrăinarea oricăror obiecte sau materiale (flori, vase, cruci, etc.) se pedepsesc conform dispozițiilor legale în vigoare.
Art.26 Angajații cimitirelor vor lua toate măsurile necesare păstrării respectului cuvenit celor decedați.
Art.27 (l).Locurile de înhumare vor avea dimensiunile de 2,50 m x 1,20 m cu intervale între acestea de 0,50 m.
(2) Pe locurile de folosință pentru înhumare pot fi executate cu aprobarea conducerii Serviciul Administrarea domeniului Public și privat Rețele Stradale următoarele lucrări:
a) zidirea cu cărămidă a pereților la gropile săpate care se amenajează
cu 2 - 4 cripte suprapuse;
b) borduri, plăci mozaic sau marmură;
c) însemne funerare comemorative .
(3) Aprobarea lucrărilor prevăzute mai sus, se va face cu condiția că actul de folosință al locului de înhumare să fie în termen și să aibă achitată taxa de concesiune.




(4) Lucrările se pot executa în regie proprie sau de către firme specializate în execuția de lucrări funerare.
(5) Serviciul Administrarea domeniului Public și privat Rețele Stradale nu va răspunde de calitatea lucrărilor efectuate de aceste firme, neimplicându-se în niciun fel în relația constructor-beneficiar.

CAPITOLUL VI
DESPRE ÎNHUMARE SI DESHUMARE


Art.28 (1) Orice înhumare se face numai pe baza certificatului de deces în copie xerox.
(2) În cazul în care se dispun cercetări de către organele îndreptățite cu privire la cauzele decesului, înhumarea/deshumarea se face pe baza dispozițiilor date de organele respective.
(3) Înhumarea decedaților aduși din alte localități se face pe baza autorizațiilor sanitare de transport, vizată de organul competent, copia certificatului de deces.
Art.29 (l) Înhumările se pot face direct sau prin depunerea prealabilă a decedaților la capelă înainte de efectuarea procesiunilor religioase și cu plata taxelor prevăzute în prezentul regulament.
Art.30 (1). Mormintele nu pot fi deschise decât după 7 ani de la data înhumării.
(2) Deschiderea mormintelor înainte de împlinirea termenului de 7 ani, dar nu mai devreme de 1 an, se va putea face numai cu autorizația organului sanitar, competent. Aceasta se va putea face, indiferent de data când a avut loc înhumarea numai pe baza autorizației dată de organele de urmărire penală, instanță judecătorească și cu înștiințarea unui reprezentant al familiei decedatului, la data fixată de aceste organe.
Art. 31 (1) În cazul în care expiră termenul de folosință, iar acesta nu este reînnoit datorită lipsei unor rude care să manifeste un astfel de interes locul de înhumare va fi redistribuit, osemintele rezultate vor fi depuse într-un săculeț la picioarele noului înmormântat, împreună cu toate materialele și resturile care rezultă din înhumarea anterioară. Este interzisă depunerea acestora în containere sau la platforma de gunoi.
(2) Dacă cimitirul are amenajate cavouri comune, osemintele deshumate dintr-un loc a cărui folosință a încetat, vor fi depuse în acestea.
Art.32 Persoana al cărei drept de folosință a încetat și nu mai dorește reînnoirea acestuia, poate să-și ridice osemintele defuncților pentru a fi re înhumate, dar nu mai devreme de 7 ani, făcând dovada că posedă în mod legal un loc în alt cimitir.


Art.33 Titularii dreptului de concesiune, în timpul vieții, pot renunța la acest drept, locul de înhumare putând fi concesionat unei alte persoane potrivit prezentului regulament.
Taxele de concesionare în cazul renunțării nu se restituie, aceasta considerându-se unilaterală.
In acest caz reconcesionarea locului se va face cu plata taxelor aferente unui loc nou.
Art.34 Deshumările și reînhumările se fac obligatoriu numai în prezența familiei persoanei decedate sau al unei reprezentant al acesteia și numai la solicitarea lor.

Capitolul VII
DISPOZIŢII CU PRIVIRE LA CONSTRUCŢII,
ALTE LUCRĂRI SAU PLANTAŢII
Art.35 Pe locurile de înhumare în folosință temporară 7 ani este permisă numai executarea de borduri simple și amplasarea crucilor sau altor însemne funerare din lemn, mozaic, marmura etc.
Art.36 (l)Beneficiarii locurilor de folosință concesionate pe termen de 7  ani, pot executa în limitele suprafețelor deținute următoarele lucrări de construcții în condițiile Legii nr. 50/1991 cu modificările și completările ulterioare:
a ) la suprafață: monumente, amenajări funerare;
b ) în subteran: cripte, bolți, cavouri, gropi zidite cu câte unul, două sau
trei locuri suprapuse.
(2) Pentru execuția de cavouri, mousolee, monumente, trebuie obținut în prealabil autorizația de construire prevăzută de Legea nr.50/1991.
Art.37 Este interzisă orice lucrare în afara limitei locului de folosință administratorul având obligația să împiedice executarea unor asemenea lucrări. Lucrările executate în afara limitei locului de folosință se desființează pe cheltuiala titularului.
Art.38 Sunt interzise depozitarea în cimitire de materiale de construcție, stingerea varului, cioplirea pietrelor și a lemnelor. La locul construcției se va aduce materialul pregătit si numai în cantitățile necesare pentru îmbinarea pieselor sau pentru turnare, asigurându-se zilnic curățenia locului.
Alt.39 Pământul disponibilizat din săpătură și resturile de orice natură rezultate ca urmare a operațiilor de construcții se vor transporta zilnic de către constructori la platforme de gunoi special amenajate (din afara cimitirelor). 


Art.39 (l) Accesul în cimitire a mijloacelor de transport cu tracțiune animală este interzis. Accesul în cimitir a mijloacelor auto de transport al materialelor destinate diferitelor lucrări este permis pe durata efectuării lucrărilor.
(2) Este interzis accesul în cimitir a mijloacelor auto cu greutate  autorizată mai mare de 3,5 tone, destinate transportului materialelor aferente diferitelor lucrări.
Art.40 Persoana al cărei drept de folosință a locului de înhumare încetat

are dreptul să-și ridice de pe locul respectiv, după ce a înștiințat Primăria Municipiului Vulcan în calitate de administrator , toate construcțiile și bunurile ce-i aparțin.
Art.41 Primăria Municipiului Vulcan în calitate de administrator  are dreptul ca pe cheltuiala celor în culpă să demoleze orice construcție funerară sau să desființeze orice plantație, dacă acestea au fost executate cu încălcarea dispozițiilor prezentului regulament.n



Capitolul VIII
ÎNCETAREA DREPTULUI DE FOLOSINŢĂ A LOCURILOR DE
ÎNHUMARE
Art.42 Folosința locurilor de înhumare încetează:
a) la împlinirea perioadei de 7 ani ce se socotesc de la data emiterii actului de folosință;
b) când locul concesionat este lăsat în părăsire și dacă timp de doi ani consecutivi nu a fost achitată taxa de concesiune.
Art.43 (1) Starea de părăsire sau degradare a locurilor de înhumare
se stabilește de o comisie a Serviciul Administrarea domeniului Public și privat Rețele Stradale , care verifică și achitarea taxelor anuale, întocmindu-se un tabel ce va fi afișat timp de 90 de zile la sediul Primăriei Vulcan.
(2) Dacă în termen de 90 zile calendaristice de la afișare și înștiințare la ultima adresă cunoscută, concesionarul sau un reprezentant al acesteia nu se prezintă pentru remedierea stării de părăsire/neîngrijire a locului, dreptul de folosință încetează iar acesta va reintra în circuitul de repartizare a locurilor de înhumare.
Art.44 În cursul fiecărui an se va întocmi separat, lista locurilor de înhumare a căror termen de folosință a expirat, urmând ca titularii să fi înștiințați.
Art.45 În cimitirele care fac obiectul acestui regulament pot fi înhumați cu aprobarea  Serviciul Administrarea domeniului Public și privat Rețele Stradale și decedații neortodocși dacă cultul de care au aparținut nu are cimitir propriu. Înhumarea acestora se va face în limita spațiului disponibil.
Capitolul IX
OBLIGAŢIILE UAT MUNICIPIUL VULCAN – Serviciul Administrarea Domeniului Public și Privat
Art.46 Serviciul Administrarea Domeniului Public și Privat are următoarele obligații:
a) asigură întreținerea aleilor, clădirilor, împrejmuirilor, instalațiilor edilitare, evacuarea gunoiului;
b) urmărește asigurarea întreținerii locurilor de folosință de către titulari direct;
c) asigura repartizarea locurilor de înhumare, urmărește plata taxelor stabilite conform prezentului regulament;
d) cu prilejul înhumării decedaților neortodocși, este interzisă în incinta cimitirului orice manifestare de prozelitism;



Capitolul X
ACCESUL IN CIMITIRE
Art. 47 (1) Accesul persoanelor în cimitire se va face în costumație decentă. Circulația se va face numai pe alei, fiind interzisă călcarea pe morminte, pe monumente.
          Accesul în cimitire este permis: a) în perioada 01.10-31.03 între orele 08°°-1700; b)în perioada 01.04 - 30.09 între orele 0700-2100.

Capitolul XI
INTERDICŢII
Art. 48 (1 ) Este interzis accesul în cimitire a următoarelor persoane:
a) aflate în stare de ebrietate;
b) persoane care practică comerțul;
c) copiilor în vârstă de până la 10 ani, neînsoțiți;
2) În incinta cimitirului se interzice:
a) consumul de alcool;
b) aruncarea de deșeuri, resturi sau gunoi în alte locuri decât pubelele
amplasate;
c) cântatul, mai puțin muzica aprobată prin ceremonie;
d) folosirea aparatelor de radio;
e) producerea de zgomot sau scandal.
(2) Persoanele care nu respectă cele de mai sus vor fi evacuate din incinta cimitirului de către organele de ordine.
Art. 49 Accesul în cimitire a autovehiculelor de orice fel destinate transportului de persoane, este interzis. Fac excepție de la aceasta persoanele cu handicap locomotor sau cu mobilitate redusă  care dețin certificat din care să rezulte această situație, precum și vehiculele care transportă corpul neînsuflețit la locul de veci.

Art. 50 Depozitarea gunoaielor și a deșeurilor este permisă numai în locurile special amenajate (pubele, platforme, containere sau coșuri gunoi), păstrându-se curățenia și ordinea acestora. Realizarea întreținerea locurilor amenajate pentru depozitarea gunoaielor și deșeurilor intră în sarcina Primăriei Municipiului Vulcan în calitate de administrator.de

Capitolul XII
DISPOZIŢII FINALE
Art. 51 Este interzisă plantarea de pomi fructiferi, de copaci în general, în cimitire.

Art.52 (l ) În cazul profanării însemnelor funerare sau a mormintelor, degradării construcțiilor și instalațiilor, sustragerii de obiecte, vor fi sesizate organele în drept în vederea urmăririi și sancționării potrivit legilor în vigoare.
Art.53 Prezentele dispoziții intră în vigoare la data aprobării acestora în ședință de Consiliu Local.

Capitolul XIII
SANCȚIUNI
Art.54 Constituie contravenție și se sancționează conform legislației în vigoare și a hotărârilor emise de Consiliul Local al Municipiului Vulcan.
Art.55 Constituie contravenție următoarele fapte:
Art.55.1 Cu amenda între 500 lei și 1000 lei:
a) Călcarea mormintelor
b) Distrugerea și degradarea monumentelor și obiectelor funerare
c) Tăierea de pomi și arbori fără aprobare
d) Degradarea gardului de împrejmuire 
e) Degradarea mobilierului dispus în cimitir
f) Degradarea, ruperea florilor și a coroanelor de pe morminte
g) Inscripționarea pe raza cimitirelor cu desen tip graffiti, respectiv înscrierea unor cuvinte obscene pe obiectele funerare
h) Accesul în cimitir cu autovehicule, sau vehicule, fără aprobare
i) Depozitarea resturilor de gunoaie, în alte locuri decât cele prevăzute

           Art. 55.2 Cu amendă între 1000 lei și 1500 lei:
a) Adoptarea unei atitudini dăunătoare ceremoniilor funerare
b) Executarea de construcții funerare fără avizul Serviciului ADPP al Primăriei Municipiului Vulcan.

Art.55.3 Cu amendă între 400 lei și 800 lei:
a) Nesemnalizarea săpăturilor pentru cavouri și gropi zidite
b) Depozitarea pământului, a materialelor, sau a altor obiecte pe mormintele vecine
c) Montarea de garduri, bare, lanțuri, sârmă, bănci, ornamente, sau alte obiecte funerare pe spațiul de lângă sau între locurile de înhumare, sau pe alte locuri de înhumare.
d) Creare de stocuri de materiale în interiorul cimitirului
e) Arderea pe raza cimitirului a deșeurilor de orice fel
Art. 55.4 Cu amendă între 800 lei și 1600 lei:
a) Neasigurarea  curățeniei în zona punctelor de lucru deschise pe raza cimitirului
b) Deteriorarea aleilor sau a căilor de acces de pe raza cimitirului prin activități de orice fel
c) Circulația și transportul de material cu mijloace de transport de tonal mai mare (peste 3,5 tone)
d) Nerespectarea suprafeței atribuite spre folosință, prin extinderea în cărări, alei sau în perimetrul locurilor de înhumare învecinate, precum și lăsarea în stare de neîngrijire a mormintelor.
            Art.56 Contravențiile din prezentul Regulament vor fi aplicate de către  Serviciul de Poliție Locală al Primăriei Municipiului Vulcan. 

     PREŞEDINTE DE ŞEDINŢĂ:                        CONTRASEMNEAZĂ :  SECRETAR GENERAL     
 CONSILIER  CIOBANU ALEXANDRU                                  ROGOBETE MIHAELA



 





2

